**15-րդ շաբաթ**

**Ամսաթիվ՝** —————————

**Կրթական հարթակ՝ 5-րդ**

**ՈՒսուցիչ՝** —————————————————

**Դասագիրք՝ «Մայրենի 4», Դավիթ Գյուրջինյան**

**Բառագիտության կրկնողություն**

* **Ամփոփել հետևյալ բառերի բացատրությունները**
	+ Ըմբոստ ­­­­­­­­­­ —————————
	+ Խրթին ­­­­­­­­­­ —————————
	+ Շիտակ ­­­­­­­­­­ —————————
	+ Տատասկ ­­­­­­ —————————
* **Ամփոփել հետևյալ բառերի հոմանիշները**
* Թախիծ ­­­­­­­­­­ —————————
* Քամի —————————
* Հոտ —————————
* Նենգ —————————

* **Ամփոփել հետևյալ բառերի հականիշները**
* գալ- —————————
* քաղցած —————————
* վերջ —————————
* բարի —————————

**Նոր դաս**

**Բառագիտություն**

1. **Աշխատանքային տետրում արտագրիր և սովորիր հետևյալ բառերի հոմանիշները․**
* Քաղցած-սոված
* Զննել- ուշադիր նայել
* Նախօրոք- նախապես
1. **Աշխատանքային տետրում արտագրիր և սովորիր հետևյալ բառերի հականիշները․**
	* + Գիշեր-առավոտ
		+ Հաջորդ-նախորդ
		+ Հետաքրքիր-ձանձրալի
2. **Աշխատանքային տետրում արտագրիր և սովորիր հետևյալ բառերի բացատրությունները․**
	* + Վեր կենալ- կանգնել
		+ Ձայն տալ-կանչել
		+ Բերանը բաց մնալ-զարմանալ
3. **Սովերել հետևյալ բառերի ուղղագրությունը։ Տետրում մեկական տողով արտագրել։**
	* + Կարագ, նախօրոք, թշշալ, օդանավակայան, խաբել
4. **Կազմիր 3 նախադասություն՝ օգտագործելով վերոհիշյալ բառերը։**
* ———————————————————————————————

———————————————————————————————

* ———————————————————————————————

———————————————————————————————

* ———————————————————————————————

———————————————————————————————

**Քերականություն- Ածական․**

Նախադասության կամ բառակապակցության մեջ այն բառերը, որոնք ցույց են տալիս գոյականի, առարկայի կամ անձի հատկանիշը, կոչվում են **ածականներ,** օր.`***խոշոր*** աչքեր, ***բարի*** ժպիտ, ***փոքրիկ*** տուն…

Ածականները հիմնականում պատասխանում են **ինչպիսի՞, որպիսի՞, ո՞ր** հարցերին: Օրինակ՝

* **Ինչպիսի՞** երեխա - չարաճճի երեխա,
* **ինչպիսի**՞ շենք - բարձրահարկ շենք

**Հանձնարարություններ**

* **Գրիր տրված գոյականներից յուրաքանչյուրին բնորոշող
երեք ածական։**

Նկար ————————, ————————, ————————

 Այգի ————————, ————————, ————————

 Ծաղիկ ————————, ————————, ————————

 Գիրք ————————, ————————, ————————

 Գորգ ————————, ————————, ————————

* **Դուրս գրիր բոլոր ածականները:**

Առավոտյան պայծառ արևը շողում էր կապտավուն երկնքում: Սառնորակ ու մաքուր օդում տարածվել էր երփներանգ ծաղիկների արբեցնող բույրը: Անահիտը հագավ վարդագույն վերնաշապիկը, դրեց ճերմակ գլխարկը ու երջանիկ ժպիտով դուրս նայեց կիսաբաց լուսամուտից: Շուրջբոլորը սավառնում էին թռչունները՝ գարնան հիասքանչ օրով խենթացած:

* **Հետևյալ գոյականներից ստացիր ածականներ և օգտագործիր բառակապակցության մեջ:**

**Գոյական Ածական Բառակապակցություն**

Հնություն Հին Հին շինություն, հին կոշիկ

 Մեծություն —————— ————————————————

 Լավություն —————— ————————————————

Երջանկություն —————— ————————————————

 Հնչեղություն —————— ————————————————

 Ագահություն —————— ————————————————

 Հաջողություն —————— ————————————————

 Լայնություն —————— ————————————————

 Երկարություն —————— ————————————————

**Մշակույթ** -  **Ավանդական ազգային տոներ։**

**Տիրոջն ընդառաջ կամ Տրնդեզ**

**Հայ առաքելական եկեղեցին ամեն տարի՝ Քրիստոսի ծնունդից 40 օր հետո նշում է **Տյառնընդառաջը**: Տյառնընդառաջի տոնը համարվում է Տիրոջն ընդառաջ գնալու հրավեր բոլորի համար:

Հնում **տրնդեզը** կրակին նվիրված տոն է եղել: Ըստ հին հայկական պատկերացումների՝ տրնդեզի վառվող կրակի բոցերն ավելի էին ջերմացնում արևին և այդպիսով մեղմում էին ցուրտը և արագացնում գարնան գալուստը:

Քանի որ հայերն իրենց համարում էին Արևի որդիներ, նրանք պաշտում էին նաև արևի երկրային տեսակը՝ կրակը: Տոնի ժամանակ կրակի վրայով թռչելով՝ մեր նախնիները հաղորդակցվել են բնության տարրերի հետ: Ըստ որոշ մեկնաբանությունների՝ տրնդեզ բառը նշանակում է դիզված կրակ:

**Հեթանոսական շրջանում Տյառնընդառաջի ծխի ուղղությամբ մարդիկ կատարել են գուշակություններ: Ծխի միջոցով մարդիկ գուշակել են տարվա բերքառատությունը: Ծխի ուղղությամբ նաև փորձել են գուշակել՝ որտեղից է գալու հարսնացուն կամ փեսացուն: Տրնդեզի կրակը վառել են հիմնականում ցորենի հասկերից: Կրակի վառվելու ընթացքում կանայք սկուտեղի վրա բերում էին Տյառնընդառաջի տոնական կերակրատեսակները` փոխինձը, չամիչը, աղանձը, ընկույզը, բոված սիսեռը և պտտեցնում կրակի շուրջ, իսկ դրա որոշ մասը շաղ տալիս կրակի վրա: Այնուհետև, երբ կրակի բոցն արդեն թուլանում էր, սկսում էին թռչել կրակի վրայով: Եթե կրակի վրայից թռչելիս փեշը անզգուշությամբ վառվում էր, դա համարվում էր հաջողության նշան:

Մուսալեռան բնակիչների մեջ տարածված է եղել նաև մի սովորություն, որ տանտիկինը Տյառնընդառաջի ժամանակ բացում էր տան դուռն ու պատուհանը, դուրս էր քշում ձմեռը և ներս էր հրավիրում գարունը։

**Պատասխանել հետևյալ հարցերին․**

1. Հայերը ե՞րբ են նշումՏյառնընդառաջը։
2. Ի՞նչ է խորհրդանշում վառվող կրակը։
3. Ի՞նչ ավանդույթներ կան Տրնդեզի հետ կապված։
4. Դու երբևէ մասնակցե՞լ ես Տյառնընդառաջի արարողությանը․ պատմիր դրա մասին։

**Տնային հանձնարարություններ**

**Գրականություն**

Վարժ կարդալ 58-րդ էջից **«Օշականյան հյուրընկալություն 2»** դասը, կարողանալ սեփական բառերով վերարտադրել և պատասխանել հետևյալ հարցերին:

* Պատմությունը պատմիր քո բառերով։
* Նկարագրիր պատմվածքի հերոսներին։
* Տանտերերն ի՞նչ հյուրասիրեցին հյուրերին։
* Քո կարծիքով այս պատմությունն իրակա՞ն է, թե՞ հեղինակը հորինել է։
* Քո բնակավայրի մարդիկ հյուրասեր ե՞ն, պատմի՛ր։

**Բառագիտություն**

* Աշխատանքային փաթեթում տեղ գտած բառերի բացատրությունները, հոմանիշները, հականիշներն ու ուղղագրական բառերը արտագրել տետրում և սովորել անգիր ։
* Պատասխանել աշխատանքային փաթեթի հարցերին և կատարել հանձնարարությունները։

**Քերականություն-** Ածական։ Լրացնել քերականական ամփոփիչ վարժությունները։

* Սովորել դասանյութը, կարողանալ սեփական խոսքերով վերարտադրել և պատասխանել աշխատանքային փաթեթի հարցերին։
* Աշխատանքային տետրում կատարել էջ 38, վարժություններ 83,84,85։

**Մշակույթ** Դասի ժամին սովորեցինք թե ինչպե՞ս են հայերը տոնում **Տյառնընդառաջը/ Տրնդեզը** և ի՞նչ ավանդույթներ կան այդ տոնի հետ կապված։ Դասանյութը՝ թղթապանակում։ Տանը սովորել սահուն կարդալ դասանյութը, սեփական խոսքերով վերարտադրել, պատասխանել դասավերջյան հարցերին։